Sierra d'Andilla

La Sierra d'Andilla ye una sierra de lo Macizo de Chabalambre (Sistema Iberico). Se situa entre las comarcas de Los Serrans, Gúdar-Chabalambre y l'Alto Palancia.

La sierra d'Andilla ye a lo sud de la sierra de Chabalambre, a lo sud-ueste de la sierra d'El Toro, a l'ueste de la foya de las Alcublas, (que la desparte de la sierra de la Calderona), y a lo norte de la sierra d'Alcotas.

La superficie de la sierra d'Andilla perteneixe a los termins municipals d'Abechuela, Beixix, Sacanyet, Alcublas y Andilla.

 Orografía 
Las suyas principals altarias son La Bellida (1.510 m.), Beteta (1.434 m.), penya Parda (1.323 m.).

 Hidrografía 
Buena part de la sierra desaugua enta la rambla d'Artaix a traviés de muitos barrancos y ramblas.

 Vechetación 
Los carrascals representan la vechetación climax de la mes gran part de la sierra, manimenos en l'actualidat las pinadas de repoblación con Pinus halepensis y Pinus pinaster son muito estendilladas a costa de la vechetación natural.

En los ubagos bi ha caixigars de Quercus faginea acompanyadas de buixo (Buxus sempervirens). En zonas altas bi ha pinadas de pin royo (Pinus sylvestris) y pin nasarro (Pinus nigra). En los puestos con clima mes duro bi ha tarabinars con chinebro, sabinars de Juniperus sabina, y formacions d'Erinacea anthyllis.

Andilla
Andilla
Andilla
Andilla
Andilla